### Beslutningstema

I denne sag godkendes Brand & Redning Sønderjyllands årsregnskab for 2021.

### Historik

Brand & Redning Sønderjyllands årsregnskab og revisionsberetning for 2021 skal efter Beredskabskommissionens behandling godkendes af ejerkommunernes kommunalbestyrelser, jf. vedtægternes pkt. 15.5.

### Sagsfremstilling

Beredskabskommissionen behandlede årsregnskab og revisionsberetning for 2021 på mødet den 4. april 2022. Beredskabskommissionen udtalte enstemmigt opbakning til årsregnskab og revisionsberetning. Beredskabskommissionen har derfor sendt årsregnskabet til endelig godkendelse i ejerkommunernes kommunalbestyrelser.

Beredskabskommissionens behandling af årsregnskabet og revisionsberetningen for 2021 er vedhæftet i bilag.

I forhold til det korrigerede budget 2021 udviser regnskab 2021 et mindreforbrug på drift og anlæg på henholdsvis 0,6 mio. kr. og 0,5 mio. kr. samlet 1,1 mio. kr. Dette mindreforbrug er disponeret til overførsler i 2022 samt kassehenlæggelser. Overførselssagen blev sammen med årsregnskabet behandlet på Beredskabskommissionens møde den 4. april 2022.

### Beredskabskommissionen indstiller,

at Brand & Redning Sønderjyllands årsregnskab og revisionsberetning for 2021 godkendes, og

at indstillingen videresendes til Kommunalbestyrelsen.

Beslutning fra Økonomiudvalget, 19. maj 2022, pkt. 6:

Indstillingen anbefales.

### Beslutning

Indstillingen godkendt.